الشعرني إني نجم إنو صحفية من جريدة deccan herald جات كايساني وجاتني لحدي البيت عشان لقاء صحفي مع (سفير الاغنية السودانية في الهند) وأنا خالف رجلي وبجاوب و(بفتي) في العارفو والما عارفو وكمان أفتيت ليها في الاغنية الافريقية والغربية عامل ليها فيها ولا عبد الكريم الكابلي!! وعرجت على السياسة ما ريحت لا حكومة لا معارضة وإتكلمت عن الحرب في جنوب السودان ورؤيتي الخاصة للحل والبت مخلوعة من (غزارة علمي) وطلعت من البيت فرحانة بالسبق الصحفي الكبير وبعد تلاتة يوم نشرت المقابلة في نص صفحة كاملة في الجريدة !!